Stavri Shkurti

**Stavri Shkurti** (Korçë , 5 gusht 1927 -  gusht 1998 Selanik, Greqi) ka qenë nje aktor shqiptar.

## Jeta 
Stavri Shkurti lindi në qytetin e Korçës në 5 gusht 1927. Fillimet e tij artistike janë që në moshë të re që në vitin 1950, kur u krijua teatri profesionist “Andon Zako Çajupi”, duke qënë një ndër aktorët e parë të këtij teatri. Studimet e larta i mbaroi në Pragë (Çeki) për inxhinieri hidrologjike. Por pavarësisht studimeve ai do të kthehej tek pasioni i tij i hershëm duke u rikthyer në Teatrin “Andon Zako Çajupi”. Në skenën e këtij teatri, i drejtuar prej regjisorëve të njohur si Dhimitër Orgocka (Artist i Popullit), Fadil Kraja, Piro Mani (Artist i Popullit), Sokrat Mio (Artist i Popullit), Vangjo Grabocka (Artist i Merituar) etj., do të interpretonte për më se 30 vjet role dhe personazhe që do të ngeleshin të paharrueshëm jo vetëm për publikun korçar por edhe për atë mbarëshqiptar. Këtu do të veçojmë rolin e Karandeshit në dramën "Vajza pa prikë", ose interpretimet e tij në disa nga kryeveprat e dramaturgjisë botërore si "Pamje nga ura" e Artur Milerit dhe "Nata e dymbëdhjetë" e Shekspirit ndërsa nga dramaturgjia shqiptare veçojmë interpretimin e tij në dramën "Maro Mokra".

Në kinematografi ka interpretuar 40 role. Roli i tij i parë do të përkojë me të parin film tërësisht shqiptar, filmin "Tana" në vitin 1958 ku ai do të interpretojë një rol episodik. Më tej do të vazhdonin role të tjera që do ta bënin të njohur për gjithë publikun artdashës si roli i Besimit në filmin "Ilegalët" në vitin 1976, roli i Salës, sekretarit të Partisë në filmin "Zonja nga qyteti" në vitin 1976, per te cilin mori edhe komplimentet nga Enver Hoxha, roli i Zalo Kapllanit në filmin televiziv "Agimet e Stinës së Madhe" në vitin 1981, roli i Manol Gjinajt, përkthyesit në filmin "Asgjë nuk harrohet" në vitin 1985 etj. Roli i tij i fundit do të jetë roli i Fajdexhiut në filmin "Vitet e pritjes" në vitin 1990.

Në vitin 1987 del në pension dhe më pas largohet nga Atdheu në Berat të Shqipërisë ku dhe do të ndahet nga jeta pas një sëmundje të rëndë disa vjeçare në 11 korrik të vitit 1992 duke u përcjellë me shumë nderim e dashuri në banesën e fundit jo vetëm nga gjithë populli i Korçës por dhe nga shumë miq,kolegë e dashamirë.

## Nderime 
Për meritat e tij artistike Stavri Shkurti është nderuar me titullin e lartë Artist i Popullit, si dhe me titullin "Qytetar Nderi" i Korçës, pas vdekjes.

## Filmografia 
*1990 -- Vetmi - Jani
*1990 -- Fletë të bardha (Film TV) - Andrea
*1990 -- Jeta në duart e tjetrit - Babai i Spiros
*1989 -- Kush është vrasësi - Thimi Dino
*1989 -- Muri i gjallë - Babai i Rozafës
*1989 -- Vitet e pritjes - Fajdexhiu
*1988 -- Shkëlqimi i përkohëshëm - Vjehrri i Danes
*1987 -- Botë e padukshme - Inxhinier Ganiu
*1987 -- Përsëri pranverë - Sekretari
*1987 -- Rrethi i kujtesës - Profesor Weberi
*1986 -- Dasëm e çuditëshme - Dalipi
*1985 -- Asgjë nuk harrohet - Manol Gjinaj,përkthyesi
*1985 -- Të shoh në sy (Film TV) - Drejtori
*1984 -- Kush vdes në këmbë - Doktori
*1984 -- Lundrimi i parë - Borak
*1984 -- Vendimi - Kiçua
*1983 -- Një emër midis njerëzve - Jani
*1981 -- Agimet e stinës së madhe (Film TV) - Zalo Kapllani
*1981 -- Gjurmë në kaltërsi - Mjeku
*1981 -- Kërcënimi - Drejtori
*1981 -- Qortimet e vjeshtës - Fotografi
*1980 -- Një shoqe nga fshati - Sala,sekretari i Partisë
*1980 -- Partizani i vogël Velo - Babai i Velos
*1979 -- Mysafiri - Mysafiri
*1979 -- Ballë për ballë - Shefi i Arkeologëve
*1978 -- Gjeneral gramafoni - Brahoja
*1978 -- I treti (Film TV) - Qazim Beluli
*1978 -- Kur hidheshin themelet (Film TV) - Zeneli
*1978 -- Yjet mbi Drin - Pertefi,inxhinieri
*1977 -- Flamur në dallgë (Film TV) - Urani
*1977 -- Gunat mbi tela - Mësuesi
*1977 -- Njeriu me top - Murat Shtaga
*1976 -- Përballimi - Tarja
*1976 -- Zonja nga qyteti - Sala,sekretari i Partisë
*1976 -- Ilegalët - Besimi
*1975 -- Rrugicat që kërkonin diell  - Furrxhiu
*1971 -- Mëngjeze lufte
*1968 -- Prita Ligori
*1965 -- Vitet e para Një nga vullnetarët në tharjen e kënetës
*1958 -- Tana

## Referime